cyanic-selkie/wikianc huggingface dataset:
רוי הודג'סון
בלקברן רוברס ואחריה
הודג'סון הגיע לקבוצה בפגרה בקיץ 1997, לאחר שהקבוצה סיימה במקום השלושה עשר בליגה והודחה מגביע הליגה על ידי קבוצת תחתית מהליגה השנייה. בהדרכתו תפקדה הקבוצה היטב בחצי הראשון של העונה, אך בחצי השני לא המשיכה במגמה חיובית וסיימה את עונת במקום השישי והעפילה לגביע אופ"א. בעונתו השנייה בקבוצה הוא נאלץ להתמודד עם פציעות של שחקנים, חוסר בשחקני ספסל ואי שקט כללי בקבוצה. הקבוצה לא הצליחה לצבור נקודות והוא פוטר בנובמבר 1998 לאחר שהקבוצה הגיעה למקום האחרון בטבלה. במהלך העונה הציעה לו התאחדות הכדורגל הגרמנית לאמן את נבחרת גרמניה בכדורגל, אולם הוא סירב. מאוחר יותר הוא טען בראיון שלמרות הצלחותיו מחוץ לאנגליה, רבים מאנשי התקשורת באנגליה מתייחסים רק לרקורד השלילי שלו בבלקברן ולכן לא רואים בו מאמן מצליח. הוא היה מועמד באותו זמן לאמן את נבחרת אנגליה בכדורגל ואת נבחרת אוסטריה בכדורגל, אך לא קיבל את המשרות האלה לבסוף. הוא חזר לאינטר כמנהל טכני ולאחר מכן כמאמן זמני לתקופה קצרה. בעונת  אימן את קבוצת גראסהופרס ציריך מליגת העל השווייצרית וסיים את העונה במקום הרביעי.
פ.צ. קופנהגן ואודינזה
ביולי 2000 חתם בקבוצת פ.צ. קופנהגן לאחר שבשתי העונות הקודמות היא סיימה במקומות השביעי והשמיני. הוא הוביל אותה לזכייה באליפות, הראשונה מאז 1993 ולזכייה בסופר קאפ הדני. לאחר סיום העונה עבר לאודינזה, אך פוטר ממנה כעבור פחות משישה חודשים, לאחר שצוטט אומר דברים בגנות המועדון. הוא סירב לפרסם הכחשה של דבריו ומאוחר יותר טען שהוא לעזוב את הקבוצה ולכן שמח להיות מפוטר.
נבחרת איחוד האמירויות הערביות בכדורגל
באפריל 2002 התמנה למנהל הנבחרות של איחוד האמירויות הערביות, הבוגרת והאולימפית. הנבחרת העפילה ממשחקי המוקדמות לגביע אסיה 2004 מהמקום השני בבית. הוא גם הדריך אותה בטורניר גביע המפרץ לאומות 2003. הוא פוטר בינואר 2004, במהלך הטורניר, כשהנבחרת נמצאת במקום החמישי. בלעדיו, הודחה הנבחרת מגביע אסיה כבר בשלב הבתים, לאחר שסיימה במקום האחרון בבית ולזכותה רק נקודה אחת.
ויקינג ופינלנד
ביולי 2004 חתם בקבוצה מליגת העל הנורווגית ובעונתו הראשונה סיימה הקבוצה במקום התשיעי בליגה. הקבוצה גם קיבלה הזדמנות להעפיל לגביע אופ"א בזכות היותה הקבוצה ההוגנת באירופה והגיעה לשלב הבתים לאחר שני סיבובי משחקים מוקדמים, אך הודחה בשלב הבתים. בעונת 2005 סיימה הקבוצה במקום החמישי בליגה הנורווגית ובדצמבר 2005 התפטר ממנה. הוא החל לעבוד בנבחרת פינלנד בכדורגל בינואר 2006 והוביל אותה במשחקי מוקדמות יורו 2008, אליו נכשלה הקבוצה להעפיל. הוא בחר לעזוב את התפקיד בסיום החוזה שלו, בנובמבר 2007, אף על פי שההתאחדות הפינית הציעה לו להישאר בתפקיד.
פולהאם
הוא החל לאמן את הקבוצה בדצמבר 2007 כשהיא במקום השמונה עשר בליגה ולזכותה רק שני ניצחונות. בחלון ההעברות הוא החתים מספר שחקנים חדשים והקבוצה נמנעה מירידת ליגה רק במחזור האחרון של העונה. בעונה הבאה,, הוא החתים שחקנים נוספים והוביל את הקבוצה למקום השביעי, הדירוג הגבוה ביותר שהגיעה אליו אי פעם והגיעה לרבע גמר גביע ה-FA. בזכות המיקום אליו הגיע בסיום העונה, השתתפה הקבוצה בליגה האירופית בעונת והצליחה בו בצורה לא צפויה. היא העפילה עד למשחק הגמר, בו הפסידה לאתלטיקו מדריד 2-1. המשחקים באירופה השפיעו על מצבה בליגה והיא סיימה את העונה במקום השנים-עשר והגיעה שוב לרבע גמר גביע FA. לאור הישגיו, נבחר הודג'סון למאמן השנה בבחירת של התאחדות מאמני הליגה (LMA).
ליברפול
ביולי 2010 חתם בליברפול לאחר שזו פיצתה את פולהאם ב-2 מיליון לירה שטרלינג על הפרת חוזהו. לאחר שינויים שערך בסגל, נפתחה העונה בצורה לא טובה, כאשר אחרי 7 משחקים, הייתה במקום השמונה עשר בטבלה. בנוסף, הודחה הקבוצה מגביע הליגה על ידי קבוצה מליגת המשנה, נורת'האמפון טאון. אמנם, מספר ניצחונות החזירו אותה לחצי העליון של הטבלה, אך הוא פוטר בינואר 2011 והוחלף על ידי קני דלגליש.
קריסטל פאלאס ווטפורד
החל מ-2017 שימש כמאמנה של קריסטל פאלאס בפרמייר ליג, ועזב את תפקידו בסיום עונת 2020/2021.
ב-25 בינואר 2022 מונה למאמנה של ווטפורד מהפרמייר ליג עד לסיום העונה, עונת 2021/2022. בסיום העונה ירד עמה לצ'מפיונשיפ.
ב-21 במרץ 2023 חזר לקדנציה נוספת לקריסטל פאלאס כשחתם עד לסיום העונה לאחר פיטוריו של פטריק ויירה.
נבחרת אנגליה בכדורגל
הוא החל להכין את הנבחרת למשחקי יורו 2012 והוציא את ריו פרדיננד, קפטן הנבחרת לשעבר, מהסגל. בשני משחקי הידידות שנערכו כהכנה ליורו, ניצחה הנבחרת את נורווגיה ואת בלגיה. בטורניר עצמו, עלתה אנגליה מהמקום הראשון בבית, אך הפסידה לאיטליה ברבע הגמר בדו-קרב פנדלים לאחר תיקו 0-0. באוגוסט 2008 דורגה הנבחרת במקום השלישי בדירוג פיפ"א, הגבוה ביותר מאז החל הדירוג. במוקדמות מונדיאל 2014 סיימה אנגליה במקום הראשון בבית 8, לאחר שלא הפסידה אף משחק וניצחונה הגבוה ביותר היה 0–8 על סן מרינו. במונדיאל עצמו הודחה הנבחרת בשלב הבתים, כשסיימה במקום האחרון בבית, לאחר שני הפסדים ותוצאת תיקו. ביורו 2016 עלתה אנגליה לשלב שמינית הגמר לאחר שסיימה במקום השני בבית. בשמינית הגמר הודחה אנגליה במפתיע לאחר הפסד לאיסלנד. בעקבות הפסד סנסציוני זה התפטר הודג'סון מתפקידו.
סמנטוריים
סמנטוריים (שם מדעי: Semantoridae) היא משפחת טורפים ימיים קדומה שהתקיימה בעידן הקנוזואיקון בין סוף האוליגוקן לתחילת המיוקן לפני 24-7.25 מיליון שנה. לצד האנליארקטיים המשפחה נחשבת לראשונת הטורפים הימיים שממנה התפתחו אריות הים, כלבי הים והניבתן החיים כיום. קבוצה עתיקה זו ידועה ממספר מאובנים שהתגלו באזורים שונים כמו צרפת, קנדה וקזחסטן.
במראם הזכירו יצורים אלה את הלוטרות ובעבר גם נחשבו לשייכים למשפחת הסמוריים. מראם היה מוארך ודק עם צוואר וזנב ארוכים, ראש בעל לסתות קצרות עם ניבים גדולים והיו להם גפיים מותאמות לתנועה יבשתית וללא סנפירים. הם נעו במהירות בעזרת זנבם הארוך בדומה ללוטרות.
Paintings in Yellow
Paintings in Yellow (בעברית: ציורים בצהוב) הוא אלבום האולפן הרביעי של הזמרת-יוצרת הגרמנייה סנדרה. האלבום יצא לאור ב-26 במרץ 1990, על ידי חברת התקליטים וירג'ין רקורדס. מתוך האלבום יצאו שלושה סינגלים: "Hiroshima", "", ו-"One More Night".
האלבום הגיע למקום הרביעי במצעד האלבומים שבגרמניה.
רקע וקידום
בפברואר 1990, הוציאה סנדרה את הסינגל הראשון מתוך האלבום "Hiroshima". השיר הפך ללהיט בינלאומי, תוך שהגיע למקום הרביעי במצעד של גרמניה, ושווייץ. בנוסף לכך, דורג במקום ה-33 ברשימת שירי השנה של גרמניה, ובמקום ה-29 ברשימת שירי השנה של שווייץ.
לאחר מכן, יצא השיר "", כסינגל השני מתוך האלבום. השיר זכה להצלחה נאה במדינות אירופה, תוך שדורג במקום ה-27 במצעד של גרמניה. לבסוף, יצא בספטמבר 1990, השיר "One More Night", כסינגל השלישי והאחרון מתוך האלבום. השיר זכה להצלחה מתונה בגרמניה.
הצלחה מסחרית
בשבוע צאתו הצליח האלבום להגיע אל המקום ה-8 במצעד האלבומים שבשווייץ, תוך שכמה שבועות לאחר מכן, איגוד תעשיית ההקלטות השווייצרי העניק לו את תואר הפלטינה על מכירות של למעלה מ-50,000 עותקים במדינה. בשוודיה, הצליח האלבום להגיע אל המקום ה-30 במצעד האלבומים של המדינה. בנוסף לכך, זכה האלבום להצלחה נאה באירופה, כאשר הגיע במצעד האלבומים של היבשת למקום ה-12.
בגרמניה זכה האלבום להצלחה חסרת תקדים כאשר קיבל את תואר הזהב על מכירות של למעלה מ-250,000 עותקים במדינה. האלבום דורג במקום ה-50 ברשימת 100 אלבומי השנה של גרמניה, שפורסמה בשנת 1990. איגוד תעשיית ההקלטות הצרפתי העניק לאלבום את תואר הזהב על מכירות של למעלה מ-100,000 עותקים במדינה.
רווה אסייג
רווה אסייג (נולד ב-1 במאי 2001) הוא כדורגלן ישראלי בעל אזרחות ספרדית, המשחק בעמדת החלוץ בהפועל תל אביב מליגת העל.
קריירת מועדונים
אסייג נולד וגדל בראשון לציון, כבן למשפחה בת ארבעה ילדים. מגיל תשע עד גיל עשר גדל והתחנך בקבוצת הילדים של הפועל ראשון לציון, ממנה עבר לקבוצת הנוער של מכבי תל אביב, בה שיחק בכל מחלקות הנוער.
בגיל שמונה עשרה בתחילת העונה 2020/21 הושאל לקבוצה בית"ר תל אביב בת ים (קבוצת הבת של מכבי תל אביב דאז) מליגת המשנה, ואת הופעת הבכורה שלו ב-6 במאי 2020, במסגרת גביע הטוטו בניצחון 1–3 על קבוצת ילדותו הפועל ראשון לציון. את הצמד הראשון כבש ב-7 במאי 2021 במשחק שהסתיים בתוצאת התיקו 2–2 כנגד סקציה נס ציונה.
בעונת 2021/22 פתח גם כן בהשאלה בקבוצת הכדורגל בית"ר תל אביב בת ים, בה כבש 6 שערים בכל המסגרות. בחודש ינואר בשנת 2022 רכש את כרטיסו ממועדון הכדורגל מכבי תל אביב ועבר כשחקן חופשי להפועל עכו מהליגה הלאומית. בהמשך אותה עונה כבש שער אחד ב-4 בפברואר 2022 בניצחון 0–3 על עירוני ניר רמת השרון.
את עונת 2022/23 פתח במדי הפועל עכו בה כבש 11 שערים בכל המסגרות. אסייג הפעיל את סעיף השחרור החינמי מקבוצתו, וב-25 בינואר 2023 חתם אסייג בקבוצת הכדורגל הפועל תל אביב מליגת העל. אסייג ערך את הופעת הבכורה שלו ב-28 בינואר 2023 בתוצאת התיקו 0–0 כנגד קבוצת נעוריו, היריבה העירונית מכבי תל אביב.
נבחרות ישראל
אסייג רשם ארבע הופעות במדי נערים עד גיל 17, בהם כבש שער אחד נגד נבחרת אוקראינה עד גיל 17, ולקח חלק בהעפלה לטורניר אליפות אירופה עד גיל 17 בשנת 2018 שהתקיימה באנגליה. אסייג רשם שש הופעות במדי נבחרת ישראל עד גיל 18, בהם כבש שלושה שערים.
קיים את הופעת הבכורה שלו במדים הלאומיים ב-20 בפברואר 2018.
שברירי
במיתולוגיה היהודית, שברירֵי (המילה הארמית לסנוורים) הוא שד הפועל בלילה, היוצא מתוך המים וגורם לעיוורון.
שברירי מוזכר בברייתא שמצוטטת בתלמוד בבלי במסכת פסחים (דף קיב, א) ובמסכת עבודה זרה (דף יב, ב): "לא ישתה אדם מים לא מן הנהרות ולא מן האגמים בלילה, ואם שתה דמו בראשו מפני הסכנה. מאי סכנה? סכנת שברירי". רש"י מפרש כי שברירי הוא "שד הממונה על מכת סנוורים". למי שצמא ונאלץ לשתות, מורה התלמוד לומר: "פלניא, אמרה לי אמי, איזדהר משברירי ברירי רירי ירי רי, צחינא מיא בכסי חיורי" [=פלוני, אמרה לי אמי, היזהר משברירי... צמא אני למים בכוסות לבנות], ומפרש רש"י: "השד כאשר הוא שומע מיעוט תיבות אות אחר אות עד רי וכן הוא הלחש להבריחו משם". ניתן להסיק ששמו של שברירֵי מנוקד בצירה בסוף (כך: Shavri're), שכן אז מובן החרוז ל"כסֵי חיוורֵי", וכך אכן הוא התרגום של "סנוורים", בלשון רבים.
מילת הקסם "שברירי ברירי רירי ירי רי" נרשמת לעיתים על קמעות, להגנה מצרה, בצורה: <blockquote style="border: 1px solid blue; padding: 0em; width: 10em;"> <CENTER> ש ב ר י ר י
ר י ר י
י ר י
ר י
י </CENTER>
כשם שבשברירי הטיפול הוא מיעוט כוחו באמצעות מיעוט אותיותיו, יש המפרשים כך גם את הסיסמה נ נח נחמ נחמן מאומן ההולכת בכיוון הפוך, לשם הגדלת כוחה הרוחני.
השם שברירי הושאל לשמה של דמות בעלת שם זהה במשחק Elden Ring, שעוורה כעונש והחלה מפיצה שיגעון ואש.
אודאיבה
אודאיבה (יפנית: お台場 מכונה לעיתים דאיבה) הוא אי מלאכותי גדול, שנוצר על ידי אחזור אדמה, במפרץ טוקיו, יפן. מבחינה אדמיניסטרטיבית שייך אודאיבה לרבעים מינאטו, קוטו ושיניגוואה.
היסטוריה
אודאיבה נבנה במקור ב-1853 על ידי שוגונות טוקוגאווה כסדרה של שישה מבצרים שנועדו להגן על טוקיו בפני פלישה מהים, האיום העיקרי היה צי הספינות השחורות של הקומודור מת'יו פרי האמריקני שהגיע ליפן באותה שנה. "דאיבה" ביפנית הוא שמן של סוללות התותחים שהוצבו על האיים.
ב-1928 שופץ "דאי-סן דאיבה" (第三台場) או "סוללה מס' 3" ונפתח לציבור כפארק העירוני דאיבה, הפתוח עד עצם היום הזה.
הפיתוח מחדש המודרני של אודאיבה החל לאחר הצלחת התערוכה העולמית אקספו 85 בטסוקובה. הכלכלה היפנית שגשגה ואודאיבה תוכננה כחלון ראווה של חיי העתיד. בבניית האתר הושקעו מעל ל-10 מיליארד דולר. האתר כונה T3 ותוכנן כעיר עצמאית בת למעלה מ-100,000 תושבים. כלכלת הבועה התנפצה ב-1991 וב-1995 הייתה אודאיבה למעשה אזור שומם, דל באוכלוסייה ורובו מגרשים ריקים. ב-1996 שונה ייעודו של האזור שוב מאזור לעסקים בלבד והוגדרו בו רבעים לפעילות בידור ולמסחר, והאזור התעורר לחיים כשטוקיו גילתה את שפת הים שלא הייתה לה מעולם. בתי מלון ומרכזי קניות נפתחו ומספר חברות גדולות, כולל רשת הטלוויזיה "פוג'י", העבירו את המטה שלהם לאי. גם קשרי התחבורה אליו שופרו במקביל.
נקודות משיכה
כיום, אודאיבה היא יעד קניות וביקורים פופולרי; הן עבור תושבי טוקיו והן עבור תיירים. בין אתרי המשיכה העיקריים:
תחבורה
שני קווי רכבת מגיעים לאודאיבה. קו מס' 11 מגיע ממרכז טוקיו וחוצה את גשר הקשת בענן, בעוד שקו ואנגן מגיע מרובע שיניגאווה דרך מנהרת נמל טוקיו ומאזורי המפרץ של טוקיו וצ'יבה ממזרח.
בנוסף פועלים אוטובוסים ציבוריים ואף מעבורות בין טוקיו לאודאיבה.
אודאיבה בתרבות הפופולרית
בסדרת סרטי האנימה דיג'ימון מופיעה אודאיבה כביתם של שתי הקבוצות הראשונות של הילדים הנבחרים. סדרת האנימה סיילור מון מציגה אתרים מדומים באודאיבה. המקום מופיע גם בסדרת האנימה גנשיקן בה הדמויות העיקריות משתתפות ביריד הקומיקס השנתי הנערך ב"טוקיו ביג סייט", מרכז התערוכות באודאיבה.
ברתאן, מלך סאסקס
ברתאן (באנגלית: Berthun או Beorhthun) היה מלך ממלכת סאסקס בשלהי המאה השביעית. ככל הנראה מלך אנדהאן לצד את'לוויל, או תחתיו, ולצד אנדהאן וייתכן שכל אחד מהם היה חבר במועצת זקנים (אלדרמן), והם שלטו יחדיו בממלכה, או כי את'לוויל שלט על כל הממלכה ואנדהאן וברתאן שלטו רק על חלק קטן ממנה, או שלטו כמשנה למלך.
פרטים מועטים ידועים אודות מלכותו של ברתאן. מרבית פרטים אלה ידועים מצווים מלכותיים אשר שרדו עד ימינו.
על פי ספרו של בדה ונרביליס "תולדות הכנסייה של האומה האנגלית": לאחר נפילתו של את'לוויל בקרב למול קאדוואלה, מלך ממלכת וסקס אשר פלש לממלכת סאסקס, הצליחו אנדהאן וברתאן אשר מלך, לגרש את קאדוואלה מהממלכה. כאמור בספרו של בדה, בשנת 686, ככל הנראה זמן קצר לאחר הניצחון על קאדוואלה תקפה ממלכת סאסקס את ממלכת קנט ואת הלות'היר מלכהּ. בראש צבא סאסקס עמדו אנדהאן וברתאן. מתקפה זו נועדה לתמוך בעליית אידריק אחינו של הלות'היר, לשלטון. בדה מספר כי ברתאן נהרג בקרב זה, וממלכות קנט וסאסקס נכבשה על ידי קאדוואלה.
תרצה גרינפלד
תרצה גרינפלד (נולדה ב-2 בינואר 1957 בנתניה) היא ראש המועצה הדתית בנתניה מאז מרץ 2022, אשה ראשונה בתפקיד זה בעיר נתניה. בעבר הייתה גרינפלד חברת מועצת העיר נתניה וממונה על הבריאות, האמנות, וההנצחה בעיר לאחר שנבחרה במסגרת סיעתה של ראש העיר מרים פיירברג-איכר. בשנים 2004–2010 הייתה גרינפלד ראש מנהל חינוך וחברה בעיריית נתניה. לפני כן, ובין התפקידים לעיל, עסקה גרינפלד במגוון תפקידי חינוך, החל ממורה בנתניה ובשבי שומרון, בהמשך כמנהלת שני בתי ספר בנתניה, ומפקחת אזורית על חינוך ממלכתי דתי יסודי במשרד החינוך וכלה במינוי למרצה במכללת אורות ישראל.
ביוגרפיה
תרצה גרינפלד נולדה להוריה ישראל וחיה כחולי (בלויגרונד) בעיר נתניה. לאחר למודים בבית ספר תיכון "בר-אילן" בנתניה שירתה בשנת 1975 בשירות לאומי בתחום החינוך בבית שאן והסביבה. גרינפלד למדה לתעודת הוראה בסמינר תלפיות, למדה תואר ראשון במכללת ירושלים, עשתה תואר שני באוניברסיטת ליברפול וקורס מנהלים באוניברסיטת בר-אילן.
תרצה התחתנה ב-1976 עם אלי גרינפלד, עתה בנקאי בגמלאות, ולזוג חמישה ילדים. לאחר הנישואים התגורר הזוג בעיר נתניה ולאחר זמן עברו לגור בשבי שומרון, שם עבדה גרינפלד כמורה. בשנת 1994 חזרה לגור עם משפחתה בעיר נתניה.
הוראה
בשנים 1979 - 1991 לימדה גרינפלד בבתי ספר יסודיים במקומות מגוריה בנתניה ובשבי שומרון. בשנים 1993- 1994 הייתה מדריכת מורים. בשנים 1994- 1995 ניהלה את בי"ס ממלכתי דתי (ממ"ד) מוריה בעיר נתניה, בי"ס 8 שנתי המאוכלס ברובו בילדי פנימייה שהוצאו בצוו בית המשפט מבתיהם. בשנים 1996 - 2003 ניהלה גרינפלד את בי"ס ממ"ד ישורון, נתניה. בתפקיד זה ניהלה גרינפלד 60 אנשי צוות שחינכו 850 ילדים בכיתות א-ח. בניהולה, זכה בית הספר ישורון בפרס חינוך ארצי בשנת 2001.
בשנת 2004 מונתה גרינפלד למפקחת על חינוך יסודי דתי ברשויות פתח תקווה, רעננה, כפר סבא, אלעד, הוד השרון, כפר יונה, לב השרון, תל מונד וקדימה. לאחר שעמדה בראש מנהל חינוך וחברה בעירית נתניה, שימשה גרינפלד בשנים 2013–2017 מרצה במכללת אורות ישראל. בשנים 2018–2020 ניהלה גרינפלד את סניף נתניה של עמותת ניצן לקידום לקויי למידה.
עירית נתניה
בשנים 2004–2010 הייתה גרינפלד ראש מנהל חינוך וחברה בעיריית נתניה. המנהל בראשותה כלל חינוך פורמלי ובלתי פורמלי, קליטה, ספורט, ביקור סדיר, קידום נוער, שפ"ח, ויד לבנים, והופעל בידי 1550 עובדים בתקציב שנתי שוטף של 300 מיליון ₪. בנוסף, כיהנה גרינפלד בוועד מנהל היכל התרבות, ובוועד מנהל העמותה לחינוך בלתי פורמלי בנתניה.
ביוזמת ראשת העיר נתניה מרים פיירברג-איכר, התמודדה גרינפלד בבחירות לעירית נתניה ב-2018 במסגרת סיעת "נתניה אחת" ובשנת 2019 התחילה לכהן במועצת העיר נתניה כממונה על הבריאות, האמנות וההנצחה בעיר. בתפקיד זה הייתה תרצה מעורבת עמוקות בהתמודדות עם מגפת הקורונה בעיר נתניה.
המועצה הדתית נתניה
בשנת 2016 נבחרה גרינפלד להיות חברת המועצה הדתית בנתניה ויזמה שיקום וחידוש המקוואות בנתניה.
בתאריך 16.3.2022 מינה השר לענייני דת מתן כהנא את גרינפלד לממונה בעלת זכות הכרעה של המועצה הדתית בנתניה. היא נבחרה במסגרת מהלך מקיף ברחבי הארץ לאיוש ממונים על המועצות הדתיות ביישובים רבים בהם המנגנון הקיים למינוי יו"ר מועצה דתית כשל. לשם כך יזם מתן כהנא מכרז ארצי כדי לאייש משרות ממונים על מועצות דתיות שנותרו פנויות ברחבי הארץ, כאשר המכרזים היו פתוחים גם בפני נשים.
במסגרת תפקידה כראש המועצה הדתית יזמה גרינפלד הקמת אתר ידידותי של המועצה הדתית, גרינפלד פתחה את שערי המועצה הדתית לשירות כלל האוכלוסייה על ידי פעולות דוגמת קבלות שבת מוזיקליות, והשתתפות המועצה הדתית במגוון פעילויות המתרחשות בעיר. דוגמא נוספת היא משלוח ערכות זכרון לכל משפחות השכול ביום הזכרון יחד עם בית יד לבנים, ותפילה חגיגית בהשתתפות רב העיר והזמר אהרון רזאל בבית כנסת הגדול.
מחנאות
מחנאות, ובלועזית קֶמפִּינג (מאנגלית: camping), היא פעילות פנאי הכוללת יציאה אל הטבע ושהייה שם. הלינה נעשית בדרך כלל באוהלים, קרונות ניידים, או תחת כיפת השמיים. בדרך כלל מוגבלים האזורים בהם מותרת המחנאות, וזאת בשל הפגיעה בטבע אותה עלולה לגרום פעילות זו. המחנאות, כפעילות פנאי, החלה להתפתח בתחילת המאה ה-20. עם זאת, שהייה במחנות בטבע לצורכי תועלת, כדוגמת מחנות כרייה ומחנות ציד, הייתה קיימת כבר מתחילת ימי האנושות.
סוגי מחנות
סגנונות המחנאות הם מרובים, והמשותף לכולם הוא שהייה בטבע. קיים מגוון רחב של סוגים, שנע בין מחנות "הישרדותיים", אליהם באים המשתתפים עם ציוד מועט ומסתייעים במשאבים אותם הם מוצאים בסביבתם, למחנות מאורגנים בהם לנים המשתתפים בבקתות מצוידות. סוג פופולרי של מחנות הם אלה המאורגנים בידי תנועות הנוער השונות. בדרך כלל, השהייה עצמה אינה עיקר הפעילות, אלא מלווה בעיסוקים נוספים, כגון טיולים רגליים בסביבת המחנה ובניה מחנאית.
בשנים האחרונות החלה להתפתח בעולם אופנת מחנאות חדשה של קמפינג יוקרתי המכונה גלמפינג (מאנגלית: glamorous camping). בישראל תחום זה עדיין נמצא בחיתוליו.
מוזיאון סילקבורג
מוזיאון סילקבורג (בדנית: Silkeborg Museum), הוא מוזיאון היסטורי שנמצא בעיר סילקבורג בדנמרק. הוא ממוקם במבנה העתיק ביותר בעיר, בית אחוזה משנת 1770.
המוזיאון
המוזיאון נוסד בשנת 1904, ועד שנת 1951 היה ממוקם באחוזת סילקבורג. במוזיאון נמצאת המומיה של האיש מטולאנד, אחת מגופות הכבול השמורות ביותר שנמצאו בדנמרק מתקופת הברזל הקדם רומאית.
ג'ובאני מסה
תחילת הקריירה
ב-1901 החל מסה בקריירה הצבאית שלו. הוא לחם במהלך המלחמה האיטלקית-עות'מאנית ובמלחמת העולם הראשונה במסגרתה הצטיין בתפקודו ובעקבותיה מונה לעוזרו האישי של ויטוריו אמנואלה השלישי, מלך איטליה. ב-1935 הועלה לדרגת קולונל ובהמשך פיקד על חטיבה ממוכנת במהלך המלחמה האיטלקית-אתיופית השנייה.
מלחמת העולם השנייה
באפריל 1939 לאחר כיבוש אלבניה בידי האיטלקים מונה מסה למושל הצבאי האיטלקי במדינה. במהלך מלחמת איטליה–יוון, פיקד מסה על גיס אשר אף על פי שנחל הצלחות מסוימות בראשית המלחמה, נאלץ לסגת מפני התקפות הנגד של הצבא היווני ולבסס קווי הגנה בתוך אלבניה עצמה. באפריל 1941 הצטרפה גרמניה הנאצית למערכה וממלכת יוון נכנעה.
בשלהי 1943 מונה מסה למפקד ארמיית השריון אפריקה אשר שמה שונה בהמשך לארמייה הראשונה של הצבא האיטלקי. אף על פי שיכולתו הפיקודית הצליחה להביא להאטת התקדמות בעלות הברית, כוחותיו לא יכלו לבולמם. ב-12 במאי 1943 הועלה לדרגת מרשל איטליה ולמחרת היום, לאחר קריסת ארמיית הפאנצר החמישית, נכבשה תוניס, הארמייה האיטלקית הראשונה כותרה ומסה נאלץ להיכנע לכוחות בעלות הברית.
לאחר כניעת איטליה לבעלות הברית מונה מסה למפקד הארמייה הדרומית של הצבא האיטלקי, אשר לחמה לצד בעלות הברית, הורכבה מחיילים וקצינים מלוכנים וצוידה בנשק אמריקני. ב-1947 פרש מסה משירות פעיל בצבא האיטלקי. הוא כתב ספר על הקרבות בתוניסיה ובין 1953 ל-1955 כיהן כסנטור. הוא הלך לעולמו ב-1968 ברומא והוא בן 85 שנים.
דסמנטופוקיים
דסמנטופוקיים (שם מדעי: Desmatophocidae) היא משפחה נכחדת של טורפים דמויי כלב מהקבוצה טורפים ימיים. משפחה זו כללה שלושה סוגים אשר חיו בתקופת המיוקן. המאובנים שלהם נמצאו לחופי יפן והחוף הפסיפי של אמריקה הצפונית, כך שהם חיו בעיקר במימי צפון האוקיינוס השקט.
הדסמנטופוקיים דמו במראם לכלבי הים המודרניים והתאימו לחיים במים באותה מידה. היו אלה יצורים גדולים כמו האלודסמוס (Allodesmus) שהגיע לאורך 2.5 מטר ולמשקל 360 קילוגרם והיה טורף מרשים בעל ניבים גדולים שנועדו לרסק טרף במלתעותיו. סוגים אחרים לעומתו היו בעלי מבנה שיניים המותאם יותר לציד דגים מתמחה והם אולי היו יכולים לאכול מתחת למים. לטורפים אלה הייתה אוזן פנימית ששימשה לשמיעה תת-מימית ושפמים ארוכים. עם זאת היו להם כפות רגליים רחבות מעט והיה להם זנב קצר בקצה גופם, זנב שהתנוון אצל כלבי הים החיים כיום.
הם חיו במימי המיוקן לצידם של לווייתנאים גדולים לחופיה המערביים של אמריקה הצפונית כמו בקליפורניה ואורגון.
אנדרה אדי
אנדרה אדי (הונגרית: Ady Endre; 22 בנובמבר 1877 – 27 בינואר 1919), משורר הונגרי, אחד החשובים ביותר במאה העשרים. אדי האמין אמונה בלתי מעורערת בקדמה ובהתפתחות החברתיות ונושאי שירתו מכסים את כל המישורים המשמעותיים של הקיום האנושי באירופה המודרנית: שר על האהבה, המולדת, החירות, השוויון, האמונה וארעיות הדברים. אדי היה גם אחת הדמויות הגדולות של העיתונאות הפוליטית ההונגרית. הוא נמנה עם הכותבים בכתב העת הספרותי "ניוגט" והיה ידידו האישי של העורך הראשי של כתב העת, הוגו איגנוטוש.
חייו
אנדרה אדי נולד בכפר הקטן ארמינדסנט, (כיום היישוב אדי אנדרה-אדיפאלווה שבכפר קאואש במחוז סאטו מארה בטרנסילבניה, צפון מערב רומניה), אז בממלכת הונגריה, באימפריה האוסטרו-הונגרית. הוא למד משפטים ועבד כעיתונאי, והיה המשורר הראשון שהביא את הסימבוליזם לשירה ההונגרית. שיריו עוסקים באהבה, בהונגריות החצויה בין מזרח ומערב, ביחס האדם לאלוהיו, בפולחן האגו הנרקיסיסטי, ובקרבת הקץ והחידלון. אדי היה כבר בימי חייו אחד המשוררים ההונגרים הנערצים ביותר, אך גם הושמץ כמשורר בלתי-מוסרי. דחף ההרס העצמי הביא אותו לחיי הוללות, לטיפה המרה, ולחולי. הוא מת צעיר, בשנת 1919 בבודפשט, ממחלת העגבת.
בשנים שקדמו למלחמת העולם הראשונה היה אדי מבני חוגו הספרותי של המשורר אביגדור המאירי והיה מיודד עמו. הוא מוזכר בספרו האוטוביוגרפי של המאירי "השגעון הגדול".
ספריו: "שירים" (1899), "שירים חדשים" (1906), "דם וזהב" (1907), "במרכבת אליהו" (1908), "להאהב, אני מפציר" (1909), "החיים החומקים" (1912), "מרגיטה רוצה לחיות" (1912), "אהבת עצמנו" (1913), "מי ראה אותי?" (1914) ו"בראש המתים" (1918). שירי העיזבון של אדי, "האוניות האחרונות", יצאו לאור בשנת 1923. שיריו תורגמו לעברית, בין השאר, בידי אביגדור המאירי, מרדכי אבי-שאול, איתמר יעוז-קסט, רמי סערי, דוד גלעדי ומשה גנן.
בנקאות קואופרטיבית
בנקאות קואופרטיבית היא בנקאות המאורגנת על בסיס קואופרטיבי. מוסדות בנקאות קואופרטיבית מקבלים פיקדונות ומלווים כספים במרבית חלקי העולם. המונח בנקאות קואופרטיבית כולל בנק קואופרטיבי, איגודי אשראי, אגודות בנייה ומוסדות פיננסיים קואופרטיביים נוספים. ראשיתו של הבנק הקואופרטיבי בגרמניה באמצע המאה ה-19 ובתחילת המאה ה-21 מקיפה הבנקאות הקואופרטיבית מאות מיליוני חברים וטריליוני דולרים ברחבי העולם. מבנקים זעירים של מיקרו מימון בארצות מתפתחות ועד פדרציות של בנקים קואופרטיביים באירופה שבמאזנן נכסים של יותר מטריליון אירו.
היסטוריה
ראשיתו של האשראי השיתופי באגודות הבנייה של סוף המאה ה-18 בממלכה המאוחדת. ב-1775 הוקמה אגודת הבנייה הראשונה בברמינגהאם שמטרתה הייתה לאפשר לחבריה לרכוש נחלות ולבנות לעצמם בתים. האגודה גייסה כספים מחבריה באופן חודשי והעניקה להם אשראי לבנייה או רכישה בדרך של הגרלה. אגודות הבנייה התפתחו מאוד במרוצת השנים בעיקר במדינות חבר העמים הבריטי כשהן מספקות בעיקר משכנתאות ושירותי חיסכון לחבריהן.
ראשיתם של הבנקים הקואופרטיביים, בדגם הדומה למוכר מתחילת המאה ה-21, היא בגרמניה של אמצע המאה ה-19 עת התפתחו שני מודלים של בנקאות קואופרטיבית.
הרמאן שולצה-דליטש הקים ב-1850 אגודה לאשראי תחת מספר עקרונות: קהל היעד של האגודה של שולצה-דליטש היה המוני העם – בעלי מלאכה, פועלים ופקידים. בתוך שנים ספורות הוקמו אגודות נוספות תחת אותם עקרונות ואלה הפכו גם לעקרונות שבבסיס מרבית הבנקים הקואופרטיביים.
במקביל הקים פרידריך רייפאייזן ב-1849 אגודות אשראי שהיו מיועדות בעיקר לחקלאים ביישובים כפריים. לאגודות אלה התקבלו חברים רק באישור אספת חברים אך בלי צורך לרכוש מנייה. החברים היו אחראים לחובות האגודה ללא הגבלה מה שהצריך היכרות קרובה בין החברים. עם התפתחות האגודות קמו ארגונים משותפים לכמה אגודות שאיפשרו את שיפור היעילות של השימוש באשראי בקנה מידה גדול יותר. עד סוף המאה ה-19 התפשט רעיון הבנק הקואופרטיבי ברחבי אירופה ועם ראשית המאה ה-20 החלו לפעול גם הבנקים הקואופרטיביים הראשונים בצפון אמריקה במודל של איגודי אשראי.
בנק קואופרטיבי
בנק קואופרטיבי הוא בנק ששייך לחבריו כך שהם הבעלים וגם הצרכנים של הבנק. בנקים קואופרטיביים ברחבי העולם נותנים מגוון רחב של שירותי בנקאות ופיננסים כגון הלוואות, פיקדונות, חשבונות עובר ושב ועוד. חלק מהבנקים הקואופרטיביים מעניקים גם משכנתאות ושירותי מסחר בניירות ערך. בנקים קואופרטיביים נדרשים בדרך כלל לעמוד באותן אמות מידה בנקאיות כמו בנקים רגילים. בנקים קואופרטיביים הם בממוצע גדולים יותר מאיגודי אשראי. יש בנקים שנסחרים בבורסה לניירות ערך ורבים מהם מספקים שירותים גם למי שאינם חבריהם. המונח בנק קואופרטיבי נפוץ יותר באירופה מאשר בצפון אמריקה. איגוד הבנקים הקואופרטיבים האירופי מונה מספר מאפיינים של הבנק הקואופרטיבי:
הבדלים בין בנק קואופרטיבי ובנק רגיל
בנקים קואופרטיביים שונים מבנקים רגילים במבנה הארגוני, במטרות, בערכים המנחים ובמבנה הניהול. בעוד לבנקים קואופרטיביים יש הנהלה, דירקטוריון וכל הגופים כמו בבנקים רגילים. יש להם גם אספה כללית של החברים שמקבלת החלטות אסטרטגיות על דמותו ודרכו של הבנק. מטרתו העיקרית של בנק קואופרטיבי היא טובתם של לקוחותיו=חבריו=בעליו. בשונה מבנק רגיל הוא אינו שואף להגדיל את רווחיו אלא להקטין את העלויות של לקוחותיו ולהעניק להם את השירות הטוב ביותר. רבים מהבנקים הקואופרטיביים משתמשים ברווחיהם כדי להחזיר לחבריהם כסף בהתאם להיקף פעילותם.
קואופרטיבים בכלל ובנק קואופרטיבי בפרט מהווים מענה לחלק מהכשלים במנגנון השוק החופשי. בבנקאות קיימים פערי ידע וכוח גדולים בין הבנק ובין הלקוח בשל מיעוט הבנקים ובשל מורכבות ההסכמים המשפטיים. הבנקים הקואופרטיביים מעבירים את הכוח לידי החברים ואינם מנצלים את פערי הידע כדי לייצר רווח על חשבון הלקוחות.
איגודי אשראי
פעמים רבות איגודי אשראי פועלים על מנת להעצים את הקהילה אותה הם משרתים. פעילות חברתית במסגרת מפגשים היא דבר נפוץ, בעיקר באיגודי אשראי קטנים, ובארצות מתפתחות.
מסיבות היסטוריות ורגולטוריות, איגודי האשראי נפוצים יותר בצפון אמריקה מאשר באירופה. בארצות הברית מוגדרים איגודי האשראי כמוסד ללא כוונת רווח ונותנים רק חלק משירותי הבנקאות. לעומתם, בקנדה הבנקים הקואופרטיביים נקראים איגודי אשראי, אף על פי שהם נותנים את מלוא השירותים. איגוד אשראי בדרך כלל קטן יותר מבנק קואופרטיבי אך יש גם איגודי אשראי שמגלגלים עשרות מיליארדי דולרים. חלקם משרתים איגוד של איגודי אשראי. איגודי אשראי מנוהלים על ידי דירקטוריון של מתנדבים שנבחר על ידי החברים בהצבעה לפי העיקרון של קול אחד לכל חבר.
איגודי אשראי הם לרוב ארגון קואופרטיבי שאיננו נתמך על ידי גופים חיצוניים, אך ישנן חריגות. ישנם איגודי אשראי שהם למטרות צדקה או תמיכה באוכלוסיות חלשות, כאשר אלו נתמכים על ידי קרנות בדומה לעמותות. חלק מאיגודי האשראי המבוססים מפרישים חלק מכספי הרווחים שלהם לקרנות התורמות לאיגודי אשראי המשמשים לפיתוח מטרות חברתיות.
איגודי אשראי בעולם
לפי נתוני איגודי האשראי העולמית בשנת 2010, יש בעולם 52,945 איגודי אשראי ב-100 ארצות, המשרתים 187,986,967 לקוחות ומהווים 7% ממגזר הבנקאות בעולם. סך כל ההפקדות באיגודי אשראי נעים סביב 1.23 טריליון דולר.
איגודי אשראי משמשים כחלק מתוכניות פיתוח אזורי לחיזוק מעמד הביניים ופתרונות אשראי לעסקים קטנים ובינוניים במדינות המתפתחות, אלו איגודי האשראי נתמכים על ידי קרנות המספקות לעניים הלוואות בריביות אפסיות או ללא ריביות כלל. נפוצים במודל זה הם אפריקה והודו. בהודו לבדה נמנו בתחילת המאה ה-21 כ-10 מיליון חברים באיגודי אשראי, וכ-40 מיליארד דולר בהפקדות. באפגניסטן הושק באותה העת מודל איגודי אשראי המשמש על מנת לשקם את חיי התושבים לאחר המלחמה עם ארצות הברית. באתיופיה הושק פרויקט חינוך בדצמבר 2011, שפועל עם חברי האיגוד, ומקנה להם כלים להתמודד עם השוק, והשכלה פיננסית.
אגודות בנייה
אגודות בנייה קיימות בממלכה המאוחדת, אירלנד ומדינות נוספות, בעיקר בחבר העמים הבריטי. אגודות בנייה דומות לאיגודי אשראי מבחינה ארגונית אך במקום להציע הלוואות לא מובטחות במטרה כללית של קידום רווחת החברים מטרתן העיקרית היא לספק משכנתאות לחבריהן. בעבר הייתה לאגודות הבנייה שייכות לאזור מגורים ספציפי אך עם השנים התאחדו מרבית האגודות למספר קטן של אגודות בנייה גדולות. מאז תחילת המאה ה-21 מספקות רבות מאגודות הבנייה שירותי בנקאות קמעונאית נוספים כמו חשבון עובר ושב, כרטיסי אשראי והלוואות עסקיות.
במאה ה-21
מוסדות בנקאות קואופרטיבית נפוצים בתחילת המאה ה-21 כמעט בכל רחבי העולם. בקרב המדינות המפותחות ישנם בנקים קואופרטיבים בעיקר באירופה ואיגודי אשראי בעיקר בצפון אמריקה. במדינות המתפתחות ישנם הן איגודי אשראי והן בנקים קואופרטיבים בפריסה שונה במדינות השונות. מספרן של אגודות הבנייה פחת בתחילת המאה ה-21 אך הן עדיין מהוות גורם רב משמעות בתחום האשראי במדינות חבר העמים הבריטי. באיגוד הבנקים הקואופרטיבים האירופי חברים נכון לסוף 2011 24 בנקים וארגוני גג ארציים של בנקים קואופרטיביים שמעסיקים 850 אלף עובדים ומשרתים 215 מיליון לקוחות שמתוכם 55 מיליון חברים. יחד הם מנהלים נכסים בשווי 7 טריליון אירו. במועצה העולמית של איגודי האשראי מיוצגים נכון ל-2011 51 אלף איגודי אשראי מ-100 מדינות שבהם 196 מיליון חברים. יחד הם מנהלים נכנסים בשווי 1.5 טריליון דולר.
בישראל
הבנקאות הקואופרטיבית בישראל החלה בראשית המאה ה-20 עת הוקמו במושבות ויישובים נוספים אגודות בשם "הלוואה וחיסכון". חלק מאגודות אלו הקימו בשנת 1932 בנק קואופרטיבי מרכזי בשם "בנק זרובבל" שסייע לאגודות בהון חוזר, הלוואות מיוחדות ואשראי לטובת רזרבה בנקאית. באותה תקופה הוקמו גם מספר בנקים קואופרטיביים נוספים כמו "בנק אשראי חברה הדדית", "בנק לקרדיט גומלין אגודה הדדית" ועוד. באותה תקופה פעלו כ-20 אגודות שיתופיות שבשמן הופיעה המילה בנק וכמה עשרות אגודות שיתופיות ל"אשראי וחיסכון". בשנת 1937 היו בארץ ישראל 113 אגודות אשראי עם 87 אלף חברים ובשנת 1956 99 אגודות עם 370 אלף חברים. במהלך השנים התאחדו האגודות כך שבשנת 1967 היו רק 17 אגודות שיתופיות לאשראי עם 83 סניפים שהחזיקו ב-8.4% מכלל פיקדונות העו"ש של הציבור.
נכון לתחילת העשור השני של המאה ה-21, פועלות בישראל אגודות אשראי קטנות וספורות שאינן מצרפות לשורותיהן חברים חדשים. עליהן נמנות קופת עליה של יהודי בולגריה ואגודת "הלוואה וחסכון" של ותיקי זכרון יעקב.
ביוני 2012 הקים צוות בראשות דורון שורר, תום דרומי חכים, אורי אופיר, יפעת סולל וקרן-אור און את אופק - אגודה שיתופית לניהול הון בע"מ שמטרתה הקמת בנק קואופרטיבי בישראל.
במאי 2013 פורסם מחקר באוניברסיטה העברית, על ידי צוות בראשות רועי מימרן, בנושא בנקאות קואופרטיבית ואפשרות יישומה בישראל, שהמליץ על חידוש הבנקאות הקואופרטיבית בישראל והציע מודל עסקי לבנק כזה.
ביוני 2014 פורסמה טיוטת הנחיות של בנק ישראל לנושא "אגודות בנקאיות" המגדירה מתווה להקמתו ולקבלת רישיון של בנק כזה בישראל. בפועל ההנחיות נחשבו בפגיעה באפשרות להקים בנקאות קואופרטיבים בכלל מגבלות שונות ודרישות הון גבוהות. ביוני 2016 הודיעה ועדת שטרום, שהוקמה על ידי משרד האוצר ובנק ישראל, על המלצה להקל על הקמת בנקים אגודות אשראי ולהפחית את דרישות ההון.
הפיגוע בשוק בנתניה (2002)
הפיגוע בשוק בנתניה הוא פיגוע התאבדות שאירע ב-19 במאי 2002 בכניסה לשוק העירוני בנתניה. בפיגוע נהרגו 3 ישראלים ונפצעו כ-56.
הפיגוע
ביום ראשון ה-19 במאי 2002 בשעות אחר הצהריים הצליח מחבל מתאבד פלסטיני המחופש כחייל צה"ל לחצות כמה מחסומי משטרה בסיוע משתפת פעולה. המחבל המתאבד שלבש חגורת נפץ שהוסתרה מתחת לבגדיו פוצץ את המטען בכניסה לשוק הפתוח הראשי של העיר נתניה. הפיצוץ גרם באופן מיידי למותם של שלושה אזרחים ישראלים ופצע 56 בני אדם, בהם לפחות 10 במצב אנוש.
אחרית דבר
בתגובה לפיגוע ביצעו כוחות צה"ל מספר פעולות מבצעיות בערים טול-כרם ורמאללה אשר ביהודה ושומרון.
לאחר ההתקפה קבע הממסד הביטחוני כי ההתקפה הוזמנה על ידי ראש החזית העממית אחמד סעדאת מתא הכלא בו ישב אשר היה תחת פיקוח אמריקני ובריטי. הם מצאו גם כי המחבל המתאבד הצליח להגיע לשוק בנתניה בסיוע אדם נוסף שהסיע אותו לשם.
מאוחר יותר התברר שתושב טייבה עאדל עדנאן מחמוד ג'ומעה הסיע את המחבל המתאבד ואת משתף הפעולה לנתניה. משתף הפעולה הייתה דאה ג'יוואסי, סטודנטית פלסטינית בת 21 מהעיר טול-כרם, שהתוודתה לאחר מכן כי התבקשה ללוות את המחבל המתאבד.
בנוסף, לאחר הפיגוע, חשפו גורמים רשמיים ישראלים כי כוחות הביטחון הישראליים קיבלו התרעה ממשית על הפיגוע 20 דקות לפני שהמחבל המתאבד פוצץ את מטען הנפץ, אך הוסיף כי בשלב זה לא היה בכוחם לעצור אותו.
ב-30 ביוני 2003 גזר בית משפט צבאי ישראלי את דאה ג'יוואסי לשלושה מאסרי עולם ועוד 30 שנות מאסר. ג'וסי הורשעה בהובלת מחבל מתאבד להתפוצץ בשוק האזרחי. אדם אחר, עלאם קבי משכם, נידון ב-2004 לתשעה מאסרי עולם על כך שיזם את המחבל המתאבד שביצע את הפיגוע בנתניה.
ב-18 באוקטובר 2011 שוחררה ג'יוואסי לשטחי יהודה ושומרון כחלק מעסקת שליט.
צבי אמיד
צבי אמיד (נולד ב-1932) היה תת-אלוף בצה"ל ומנהל ישראלי. כיהן כקצין קשר ראשי בשנים 1979–1982. שימש במשך שמונה שנים כמנהלה הראשון של חברת התקשורת בזק.
ביוגרפיה
אמיד נולד בפולין וגדל במשפחה ציונית בעיר פשמישל. כנער היה חבר בתנועת נוער ציונית. בספטמבר 1939 תכננה משפחתו לעלות לארץ ישראל דרך רומניה, אולם פרוץ מלחמת העולם השנייה שיבשה את תוכנית העלייה. על פי הסכם ריבנטרופ–מולוטוב היה מקום מגורי המשפחה בשליטת ברית המועצות וכך גויס אביו של אמיד, שהיה רופא, ושימש כרופא בבית הבראה של הצבא האדום שהיה באזור. עם נסיגת הצבא האדום ב-1941 נסוגה גם המשפחה שנשארה בצמוד לאב הרופא הצבאי, וכך עברה את תקופת המלחמה בשלום. ב-1950 עלה לישראל.
בספטמבר 1982, נענה לפניית שר התקשורת, מרדכי צפורי, פרש מצה"ל והתמנה למנהלה הראשון של חברת התקשורת בזק שהוקמה באותה עת ונועדה להיות חברה ממשלתית שתחליף את משרד התקשורת במתן שרותי הטלפוניה בישראל. שימש מנכ"ל בזק במשך שמונה שנים, כאשר בשנה וחצי הראשונות החברה טרם קמה ועיקר פעילותו היה להילחם על העברת סמכויות ממשרד התקשורת לחברת בזק. לאחר מכן היה יועץ עצמאי לענייני תקשורת לחברות ביטחוניות ואזרחיות. בהמשך כיהן כסמנכ"ל בחברה לשירותי תקשורת בינלאומיים. היה חלק ממיזם של חברת בת של בזק בהודו שלא עלה יפה. בעשור הראשון של המאה ה-21 פרש לגמלאות. כיום מתנדב ופעיל בעמותה להנצחת חללי חיל הקשר והתקשוב. מתגורר ברמת השרון.
MATLAB
היסטוריה
השם MATLAB הוא ראשי תיבות של המילים "מעבדת מטריצות" - "matrix laboratory" באנגלית. MATLAB נכתבה בסוף שנות ה-70 על ידי קליב מולר, אז ראש המחלקה למדעי המחשב באוניברסיטת ניו מקסיקו. מטרת התוכנית הייתה מתן גישה לספריות המתמטיות LINPACK ו-EISPACK ללא צורך ללמוד Fortran. התוכנה נפוצה במהירות באוניברסיטאות ובקהילת חוקרי המתמטיקה השימושית. ג'ק ליטל, מהנדס, גילה את התוכנה כאשר ביקר את מולר באוניברסיטת סטנפורד במהלך 1983. ליטל הכיר בפוטנציאל המסחרי, וצירף את מולר וסטיב באנגרט. הם כתבו מחדש את התוכנה בשפת C (ספריות משוכתבות אלו ידועות כ-JACKPAC) וייסדו את Mathworks ב-1984, על מנת להמשיך את פיתוחה.
התוכנה אומצה תחילה על ידי חוקרים ועובדים בהנדסת מכשור ובקרה, תחום המומחיות של ג'ק ליטל, אבל במהירות נפוצה לתחומים שונים. התוכנה נמצאת בשימוש נרחב באקדמיה, במיוחד בנושאי הלימוד של אלגברה ליניארית ואנליזה נומרית, והיא נפוצה גם בין המדענים העוסקים בעיבוד תמונה, רשתות נוירונים מלאכותיות, סימולציות של תהליכים פיזיקליים, חישובים נומריים ותחומים נוספים. סטודנטים רבים להנדסה ומדע נחשפים לתוכנה זו במהלך לימודיהם.
מתמטיקה וחישוביות
MATLAB מכילה בהתקנה הבסיסית כמה מאות פונקציות המכסות חלקים גדולים של המתמטיקה החישובית. בין השאר, התוכנה יודעת לטפל ב:
סביבת פיתוח
MATLAB מכילה מספר יכולות עבור פיתוח אלגוריתמים, כולל יכולות של פיתוח מונחה עצמים. כמו כן התוכנה כוללת סביבת פיתוח משולבת המכילה כלי ניפוי שגיאות וחקר ביצועים. בנוסף התוכנה יכולה לתקשר עם אמצעים אלקטרוניים ממוחשבים.
הצגת נתונים
התוכנה מגיעה עם יכולות גרפיות, הכוללות תצוגה בשלושה ממדים (ראו גרפיקה בהמשך), ניתוח נתונים ויזואלי ויצירת קליפים.
ממשקים
התוכנה כוללת מספר ממשקי תכנות יישומים עבור גישה לספריות הנכתבות בשפות תכנות אחרות (באמצעות קובצי MEX או DLL) ללקוחות COM וממשקי Web, כמו גם אביזרים היקפיים המתקשרים ישירות עם התוכנה באמצעות הממשק הטורי.
חבילות כלים
ב-MATLAB ניתן ליצור חבילה מיוחדת המרחיבה את הפונקציונליות של התוכנה. קבוצות של כלים כאלו נכתבו ב-MATLAB על מנת לפתור סוגים מסוימים של בעיות, כאשר חברת MathWorks מספקת מספר חבילות כאלו כמו: עיבוד אותות, עיבוד תמונות, רשתות נוירונים, בקרה, אופטימיזציות, לימוד מכונה ועוד. אלפי חבילות נוספות פותחו על ידי חברות אחרות.
תחביר
התוכנה בנויה סביב שפת MATLAB, המכונה לפעמים גם קוד M. הדרך הפשוטה ביותר להשתמש בשפה היא להקישה ליד הסמן >> בחלון הפקודה, שהוא חלק מסביבת העבודה של התוכנה, ולהשתמש בתוכנה כמעטפת מתמטית. רצף של פקודות ניתן לרישום בקובץ טקסט, לרוב על ידי העורך הפנימי, כסקריפט או כפונקציה. ניתן גם להשיג הרחבות לשפה ואף להשתמש בה כשפה מונחה עצמים.
משתנים
משתנים מוגדרים עם אופרטור ההשמה (=). השפה היא בעלת טיפוסים חלשים, כך שאין צורך בהגדרה של הטיפוסים והם אף יכולים להשתנות. ערכים יכולים להיות מחושבים באמצעות קבועים, ערכי משתנים אחרים ומתוצאות של פונקציות. ב-MATLAB יש מספר קבועים, בהם pi שמייצג את פאי ו-i שמייצג מספר היחידה המדומה i=\sqrt{-1}. למשל:
וקטורים/מטריצות
פירוש שמה של MATLAB הוא כאמור "מעבדת מטריצות", וככזאת היא מספקת הרבה דרכים ליצירת מטריצה בעלת ממדים שונים. ב־MATLAB פירוש המונח וקטור הוא מערך חד־ממדי (1xN או Nx1) המקוצר לרוב למערך כשמתייחסים לשפות תכנות אחרות. כאשר מתייחסים למטריצה הכוונה היא לרוב למערכים רב ממדיים, כדוגמת, NxM, NxMxL, וכדומה. כאשר N ,M ו־L גדולים מ־1. בשפות אחרות, מתייחסים למטריצה כזאת כמערך של מערכים, כמערך של מערכים של מערכים, או פשוט כמערך רב ממדי.
MATLAB מספקת דרך פשוטה להגדרת מערכים באמצעות שימוש בתחביר הבא: סיום:מרווח:התחלה. לדוגמה: מגדיר משתנה array (או קובע ערך חדש למשתנה array הקיים) שהוא מערך עם הערכים 1, 3, 5, 7, ו־9. המערך מתחיל ב־1, ערך ההתחלה, כל אחד מהערכים נמצא בהפרש קבוע מהקודם של 2 (ערך המרווח), והערכים במערך מגיעים אך לא עוברים את 9 (9 שהוא ערך הסיום). דוגמה אחרת היא: אם ערך המרווח (יחד עם סימן נקודתיים אחד) מושמט מהתחביר אזי ברירת המחדל היא 1, למשל: מכניס למשתנה ari מערך עם הערכים 1, 2, 3, 4, ו־5, תוך שימוש במרווח 1 שהוא ברירת המחדל.
האינדקסים של המערכים מתחילים ב־1, דבר המקובל יותר במתמטיקה מאשר בתכנות בו יותר מקובל להתחיל ב־0 (הגם שיש שפות תכנות לא מעטות המתחילות גם הן את האינדקסים ב־1).
מטריצה יכולה להיות מוגדרת על ידי הפרדת הערכים בתוך השורות עם רווח לבן או פסיק ושימוש בנקודה פסיק בסיום כל שורה. רשימת רכיבי המטריצה צריכה להיות מוקפת בסוגריים מרובעים []. רכיבים ותת מערכים ניתנים לגישה באמצעות סוגריים עגולים -, למשל: ריבוע מטריצת היחידה בגודל n יכול להיווצר באמצעות שימוש בפונקציה eye, ומטריצה בכל גודל של אפסים או אחדים יכול להיווצר עם הפונקציות zeros ו־ones, בהתאמה. לדוגמה:
שחלוף מטריצה נעשה על ידי הוספת נקודה-גרש או על ידי הפונקציה transpose. הצמדה הרמיטית (שחלוף + צמוד מרוכב) נעשה על ידי הוספת גרש או על ידי הפונקציה ctranspose. במקרה שהמטריצה ממשית אין הבדל בין הפעולות ואפשר להשתמש הן ב-A.' והן ב-A' לשחלוף.
רוב פונקציות MATLAB יכולות לקבל מטריצה ולהפעיל את עצמן על כל רכיב. למשל, mod(2*J,n) תכפיל כל ערך ב־J ב־2, ואז תבצע מודולו n עליו. MATLAB כוללת אמנם לולאות for ו־while, אבל שימוש ביכולת הווקטוריזציה של MATLAB יוצרת בדרך כלל קוד שהוא קריא יותר ומהיר יותר. למשל הקטע הבא לקוח מהקובץ magic.m המכיל פונקציה magic היוצרת ריבוע קסם עבור ערכים אי זוגיים של n:
ל-MATLAB יש פקודה מקוצרת לפתרון מערכת משוואות ליניאריות המוצגות בצורה וקטורית: הוא קיצור ל-. לדוגמה:
כפל
הכפל הסטנדרטי ב-MATLAB, האופרטור *, הוא כברירת מחדל כפל מטריצות. אם רוצים לכפול איבר-איבר יש להשתמש באופרטור .*. ראו דוגמאות להלן:
אופרטורים לוגיים
הקוד שלהלן מציג את אופרטורי ההשוואה העיקריים: שווה (==), לא שווה (=~), קטן שווה (=>) וגדול שווה (=<). הקוד מחזיר 1 לוגי אם התנאי הלוגי נכון ו-0 לוגי אחרת.
באמצעות אופרטורים בינאריים אפשר ליצור ביטויים לוגיים מורכבים. הסימון ~ מייצג NOT, הסימון & מייצג AND, הסימון | מייצג OR. ראו דוגמה להלן:
ניתן להשתמש באופרטורים && (וגם) ו- || (או), שיעילים יותר חישובית מ-& ו-|.
נקודה פסיק
בשפות תכנות רבות אחרות, סימן הנקודה פסיק נדרש על מנת לסיים משפטים. ב־MATLAB סימן זה איננו חובה. אם משפט איננו מסתיים עם סימן זה, אז תוצאתו תוצג. אם משפט זה לא מחזיר במפורש תוצאה, למשל 'clc', אזי לסימן אין השפעה.
גרפיקה
גרפיקה תלת־ממדית יכולה להיווצר על ידי שימוש בפונקציות surf, plot3 או mesh, למשל הקוד: יוצר תצוגה תלת־ממדית של הפעלת הפונקציה sinc על הרדיוס:
את הגרפים ניתן לעצב או באמצעות הקלדת קוד לתוך התוכנית או במסך הפקודות, או באמצעות ממשק משתמש גרפי בחלון המציג את הגרף. את הגרף ניתן לשמור במספר פורמטים, בהם PNG, ולהשתמש בהם בתוכנות אחרות או להוסיפם למאמרים ומסמכים שונים.
מגבלות
ב־MATLAB אין מערכת מרחבי שם, כמו זו הנמצאת בשפות מודרניות כ־Java ו־פייתון, כך שניתן לנקוב בשמן המלא (למשל java.lang.system.out.println). ב־MATLAB, כל הפונקציות הן מטווח השמות הגלובלי, וסדר הקדימות של פונקציות עם אותו שם נקבעות על פי סדר הגדרתן ועל פי כללים שונים. כתוצאה מכך, שני משתמשים יכולים לקבל תוצאות שונות עבור אותו קוד אם נתיב החיפוש הוא שונה.
אף על פי שטיפוסים אחרים זמינים, ברירת המחדל היא מטריצה של נקודה צפה בדיוק כפול. טיפוס מערך זה לא כולל דרך להצמיד תכונות כגון יחידות או קצב דגימה. אף על פי שסימן זמן הוסף ב־R14SP3 עם אובייקט time series, קצב דגימה עדיין לא נתמך ומאפיינים כאלו חייבים להיות מנוהלים דרך מבנים או פונקציות שירות.
Soul Survivor
Soul Survivor (בעברית: מציל הנשמות) הוא סינגל שהוקלט על ידי הזמרת ההולנדית סי. סי. קאץ', מתוך אלבום האולפן השני שלה, Like a Hurricane. השיר יצא לאור בשנת 1987, ברחבי העולם וב-15 באוגוסט 1988 בבריטניה, על ידי חברות התקליטים הנסה רקורדס ואריולה רקורדס, כסינגל השני מתוך האלבום.
עם יציאתו נכנס השיר אל המקום הראשון במצעד השירים שבספרד.
רקע וכתיבה
השיר נכתב והופק על ידי דיטר בוהלן, איתו שיתפה פעולה סי. סי. קאץ' במהלך רוב הוצאת אלבומי האולפן והסינגלים שלה. השיר הפך ללהיט בשלל מדינות, תוך שכבש את פסגת מצעד השירים שבספרד והיה לראשון של קאץ' שעשה זאת וזאת בנוסף לכך שהגיע למקום השלישי במצעד השירים שביוגוסלביה.
בנוסף לכך, יצאה גרסת 12 אינץ' של השיר בסקנדינביה. הגרסה יצאה בפורמט של מקסי סינגל.
וידאו קליפ
ההופעה של קאץ' עם השיר שהועלתה ליוטיוב באוגוסט 2008, צברה למעלה מ-1.4 מיליון צפיות.
לואי בותה
לואי בותה (באפריקאנס: Louis Botha; 27 בספטמבר 1862 – 27 באוגוסט 1919) היה חוואי, גנרל ומדינאי אפריקאנר, ראש הממשלה הראשון של איחוד דרום אפריקה, ממנו צמחה דרום אפריקה.
ילדות
בותה נולד בגרייטאון במושבת נטאל (כיום בקוואזולו-נטאל) ב־27 בספטמבר 1862 הילד השביעי (מתוך שלוש עשר) של לואי בותה האב וסלומינה אדריאנה ואן רויין. הוריו היו ממוצא צרפתי (הוגנוטי) וגרמני, משפחתו של אביו הגיעה לקייפ ב־1678 וסבו פיליפ בותה השתתף בטרק הגדול ובחר להתיישב בנטאל באזור לא מיושב שכיום נקרא גבעת בותה. ב־1869 בותה האב נקלע לחובות כספיים ונאלץ למכור את החווה בגרייטאון ולהעביר את משפחתו לחווה בורדה שבצפון מזרח המדינה החופשית, שם הוא הצליח להתפרנס טוב יותר כחקלאי. בותה כמעט ולא זכה להשכלה פורמלית, הוא קיבל מספר קטן של שיעורים מידי מורה להולנדית אבל את רוב השכלתו הוא קיבל מהוריו ומהעבודה בחווה המשפחתית. הוא שמע אנגלית רק מאורחים שהגיעו לחווה המשפחתית, הוא מעולם לא למד את השפה בצורה מסודרת ועד סוף ימיו התקשה לדבר אנגלית. הוא היה בקיא במספר שפות שחורות, כמו זולו וססטו. את רוב נערותו הוא העביר בחווה המשפחתית, רועה את הצאן של אביו באזור הגבול עם ממלכת הזולו. במהלך מלחמת הבורים הראשונה בותה ביחד עם אביו אספו תחמושת עבור הלוחמים בטרנסוואל והטרידו שליחים צבאיים בריטים.
המעבר לנטאל והרפובליקה החדשה
לאחר מות אביו ב־1883 אחיו של בותה החליטו למכור את החווה המשפחתית, כנגד רצונו של בותה שרצה להמשיך לנהל את החווה והוא החליט לעזוב לנטאל עם אחד מאחיו הצעירים. בנטאל הוא חבר ללוקס מאייר, מנהיג הבורים בנטאל וידיד של אביו המנוח. מאייר חיבב את בותה הצעיר והפך לדמות אב עבורו. ב־1884 דינגזולו מלך הזולו התמודד עם מרד מצדו של סיבבו, טוען לכתר, כנגד שלטונו ומפני שהבריטים סירבו להתערב בסכסוך הירושה דינגזולו ביקש ממאייר לעזור לו בתמורה לקרקעות בצפון ממלכת הזולו. מאייר גייס קומנדו מקרב הבורים של נטאל וביחד עם בותה הם יצאו לסייע לדינגזולו. במהלך המערכה בותה כמעט ונהרג על ידי לוחמיו של דינגזולו אשר בטעות חשבו שבותה נלחם עבור סיבבו והוא ניצל רק בזכות ידיעת שפת הזולו. לאחר הניצחון על כוחות סיבבו והבטחת שלטונו, דינגזולו העניק את האדמות שהבטיח למאייר אשר הקים בהם את הרפובליקה החדשה. מאייר מונה לנשיאות ובותה לאחד מחברי המועצה הניהולית של הרפובליקה ועליו הוטלה האחריות לחלק את אדמות הרפובליקה בין האזרחים. בותה קיבל נחלה באזור שנקרא פריהייד ושם הוא הקים חווה. בגיל 24 בותה נישא לאני, נערה ממוצא אירי מן המדינה החופשית, אחותו של אחד מחבריו למסע המלחמה לזולולנד, ב־1886. חתונתם הייתה החתונה הראשונה ברפובליקה החדשה. לאחר נישואיו בותה פנה בהצלחה לעסקים ובאוקטובר 1899 היו ברשותו כ־4,000 כבשים (הכוללים ראמים מיובאים), 600 ראשי בקר ויותר ממאה סוסים. הוא גם רכש חוות נוספות והחזיק במטעים לצד גידולי שדה בחוות שרכש, בנוסף למכרות פחם שבהם השקיע. ב־1888 בותה נבחר לפילדקורנט של יחידת הקומנדו של פריהייד, המינוי הפיקודי הצבאי הראשון שלו.
טרנסוואל
ביולי 1888 רפובליקת טרנסוואל סיפחה את הרפובליקה החדשה ובותה קיבל אזרחות של טרנסוואל. הוא השקיע זמן בהרחבת הונו והצליח להגדיל את שווי נכסיו לסביבות £30,000 (בסביבות כמה מיליונים בימינו). הוא תמך במעומדות של פיט יוברט לנשיאות בבחירות של 1892, מתנגד למדיניות העדפת העסקת הולנדים על פני אפריקנארים במשרות ציבוריות של הנשיא פול קרוגר. במכתב ליוברט הוא כתב: "מדינתנו אכן זקוקה לשינוי גדול, ובך אנו רואים איש אשר נושא בליבו את העצמאות של ארצנו האהובה, וחבר אמיתי של אפריקנארים... אני מקווה שיגיע במהרה היום שבו ילדנו יוכלו להגיד – הלאה עם המדיניות של קרוגר, פשרה וההולנדים."
במהלך פשיטת ג'מיסון בותה שלח מסר בשמו ובשם האזרחים של פריהייד לנשיא קרוגר: "האזרחים ואני עומדים לחלוטין מאחורי פעולות הממשלה היחס למרד ביוהנסבורג. אנו מצעים עזרה, ומוכנים לתזוזה מידית. אנו מתרעמים על על הנעשה ביוהנסבורג, ומקווים שכל המורדים ייענשו ושיעשו דוגמה מהם. אנו סומכים על הממשלה ועומדים מאחוריה, לא משנה התוצאות. האזרחים מעולם לא היו מאוחדים כמו עכשיו, ועומדים מאחורי הממשלה כאיש אחד."
ב־1897 בותה העמיד את עצמו למועמדות לאחד משני המושבים של פריהייד במועצת העם של טרנסוואל. הוא סירב לזהות את עצמו עם הסיעה הפרוגרסיבית בהנהגת יוברט או הסיעה השמרנית בראשות קורגר. העורך של העיתון "הרפובליקה החדשה" טען שהגישה העצמאית של בותה ואי נכונותו לחשוף באיזה סיעה הוא תומך תמנע ממנו לזכות באחד המושבים. אבל למרות זאת בותה הצליח לזכות באחד המושבים, זוכה ב־357 מהקולות במחוז. כאשר היה בדרכו למושב מועצת העם הראשונה שלו הוא נתקל במלון טרנסוואל שבפרטוריה לראשונה באדם שיהפוך לשותפו הפוליטי הקרוב ביותר יאן סמאטס.
פעילות פוליטית
כחבר במועצת העם בותה תמך בסיעה הפרוגרסיבית של יוברט, אבל הוא התנגד לגישה הליברלית של קרוגר כלפי האוכלוסייה השחורה ובמיוחד כלפי הנכונות של קרוגר להעניק אזרחות לשחורים משכילים. בותה היה חבר פעיל במועצת העם, הוא דיבר לא פחות מחמישים פעם על שלל נושאים במושב הראשון של מועצת העם שאליה נבחר. בותה ביחד עם הסיעה הפרוגרסיבית התנגד למדיניות של קרוגר של העסקת הולנדים משכילים כפקידי ציבור והסתמכות על חברות הולנדיות לפיתוח התשתיות של הרפובליקה. אף על פי שנהג בכבוד כלפי הנשיא, בותה היה נוהג לתקוף את ההצעות של הנשיא במועצת העם והיה נכנס אתו לעימותים. באחד הפעמים שבהם קורגר איים להתפטר אם הצעתו לא תתקבל בותה קם והכריז שיש לקבל את התפטרות של קרוגר ולהכריז על בחירות לנשיאות, דבר אשר גרם לקרוגר לא לחזור על האיום בעתיד. כאשר הלחץ מצד הבריטים על טרנסוואל גדל, בותה ושאר הסיעה הפרוגרסיבית תמכו בהתנגדות של קורגר ללחץ הבריטי. אבל למרות התמיכה בהתנגדות של קורגר, בותה הכריז בפרלמנט שאף על פי שיש להתנגד לבריטים הוא מתנגד למלחמה וקרא לביצור הגבולות. כאשר הדיונים עם הבריטים הגיעו למבוי סתום קורגר קרא לאספה חשאית של מועצת העם ובה הוא העלה את ההצעה לדרוש מהבריטים את נסיגת הכוחות הבריטים מגבולות טרנסוואל או שתוכרז מלחמה. רק יוברט, מאייר, דה לה ריי, בותה ועוד שני חברים נוספים הצביעו נגד.
המערכה בנטאל
אף על פי שהצביע כנגד האולטימטום לאימפריה הבריטית והתנגדותו למלחמה עם בריטניה, כאשר פרצה מלחמת הבורים השנייה הוא יצא למלחמה. עם תחילת המלחמה הוא מונה לסגנו של מאייר שמונה לגנרל האחראי ליחידות הקומנדו של דרום מזרח טרנסוואל וזאת אף על פי שהחזיק בדרגה צבאית זוטרה כפילדקורנט. עם תחילת הפלישה למושבת נטאל, בותה והקומנדו של פריהייד נשלחו על ידי מאייר לסייר באזור נהר הבופלו, שם בותה ויחידת הקומנדו שתחת פיקודו תפסו עמדה של משטרת נטאל ושבו חמישה שוטרים. יחד עם הגנרל דה לה ריי, היה בותה אחד מהמפקדים הבורים הראשונים לשבות כוח בריטי במלחמה. עם התקדמות הכוחות הבורים לתוך נטאל, בותה ומאייר כמעט ונפלו בשבי הבריטים כאשר סיור בריטי הגיע לחווה בה ביקרו אבל הם הצליחו לחמוק מן הדלת האחורית. במהלך ההתקפה על ליידיסמית' מאייר מסר לבותה בן השלושים ושבע את הפיקוד על קומנדו של 2,000 איש, בותה הצליח להגן על הארטילריה הבורית מהתקפת פרשים בריטית. בותה ניסה לנצל את הנסיגה המבוהלת של הכוח הבריטי כדי להסתער על ליידיסמית' עצמה אבל הוראה ישירה מהגנרל יוברט אסרה עליו לרדוף אחרי האויב הנסוג.
כיוון שמאייר נשלח לקבלת טיפול רפואי בפרטוריה ב-9 בנובמבר גנרל יוברט מסר את הפיקוד של מאייר לבותה, מינה אותו לגנרל והעמיד אותו בראש כוח של 1,500 איש מטרנסוואל, מתוגברים ב-500 איש מהמדינה החופשית, ושלח אותו לעצור כוח בריטי בהנהגת המפקד העליון הבריטי בדרום אפריקה, הלורד רוברט בולר, אשר הוביל כוח בריטי מדרום נטאל כדי להסיר את המצור הבורי על ליידיסמית'. אף על פי שהגנרל יוברט בחר לתת את הפיקוד לבותה הוא התעקש ללוות אותו. במהלך התנועה לכיוון הכוח של בולר הקומנדו של בותה נתקל ברכבת משורינת בריטית, בקרב שהתפתח נשבה אחד מנוסעי הרכבת, וינסטון צ'רצ'יל, ששהה בה ככתב מלחמה עבור המורניג פוסט הלונדוני. לאורך השנים התפתח מיתוס שזה היה בותה ששבה את צ'רצ'יל אבל למיתוס זה אין שום ביסוס.
ב-22 בנובמבר תקף כוח בריטי בפיקודו של קולנול וולטר קיצ׳נר (אחיו של הלורד קיצ׳נר) את הכוח של בותה, הרג שני לוחמים בורים ופצע שניים נוספים במחיר אחד עשר הרוגים ו-86 פצועים. בותה רצה לנצל את הניצחון הזה כדי להמשיך את ההסתערות לכיוון דרבן אך הגנרל יוברט אסר זאת בנחרצות, שלח שדר לפרטוריה ומפציר בקרוגר לעצור את המלחמה ולפתוח בשיחות שלום עם הבריטים. ב-25 בנובמבר ניהל הקומנדו מועצת מלחמה, הגנרל יוברט נפל מסוסו ונפצע קשות ובמקביל הגיע הודעה מהנשיא קרוגר אשר דוחה את ההצעה של הגנרל יוברט ומורה לקומנדו להמשיך את ההסתערות על דרבן. במועצה הוחלט לשלוח את הגנרל יוברט לפרטוריה לקבלת טיפול רפואי ולסגת לעמדות מגננה באזור קולנסו. עם עזיבתו של יוברט הפך בותה בפועל למפקד העליון של כל הכוחות הבורים בדרום נטאל ולגנרל הצעיר ביותר בצבא הבורי.